[pic] | COMISIA COMUNITĂŢILOR EUROPENE |

Bruxelles, 28.8.2007

COM(2007) 483 final

Propunere de

DECIZIE A CONSILIULUI

de modificare a Deciziei 2003/17/CE privind echivalența inspecțiilor în câmp la culturile producătoare de semințe, efectuate în țări terțe, și echivalența semințelor produse în țări terțe

(prezentată de Comisie)

EXPUNERE DE MOTIVE

Directivele 66/401/CEE, 66/402/CEE, 2002/54/CE şi 2002/57/CE ale Consiliului privind comercializarea seminţelor (de plante furajere, de cereale, de sfeclă şi de plante oleaginoase și pentru fibre) prevăd obligaţia Consiliului de a stabili dacă inspecţiile în câmp la culturile producătoare de seminţe, efectuate în ţări terţe, respectă condiţiile prevăzute în legislaţia comunitară şi dacă seminţele produse în aceste ţări sunt echivalente cu seminţele produse în Comunitate.

În temeiul Deciziei 2003/17/CE a Consiliului, astfel cum a fost modificată, echivalenţa respectivă a fost stabilită pentru treisprezece ţări. Decizia 2003/17/CE va expira la 31 decembrie 2007.

Pe baza informaţiilor colectate de serviciile Comisiei în cadrul Comitetului permanent pentru seminţe şi obţinute în urma analizelor şi testelor comparative comunitare, ţările respective oferă în continuare aceleaşi garanţii.

Prezenta propunere reînnoieşte echivalenţa până la 31 decembrie 2012 pentru toate ţările terţe menţionate în Decizia 2003/17/CE.

Propunere de

DECIZIE A CONSILIULUI

de modificare a Deciziei 2003/17/CE privind echivalența inspecțiilor în câmp la culturile producătoare de semințe, efectuate în țări terțe, și echivalența semințelor produse în țări terțe

(Text cu relevanţă pentru SEE)

CONSILIUL UNIUNII EUROPENE,

având în vedere Tratatul de instituire a Comunităţii Europene,

având în vedere Directiva 66/401/CEE a Consiliului din 14 iunie 1966 privind comercializarea seminţelor de plante furajere[1], în special articolul 16 alineatul (1),

având în vedere Directiva 66/402/CEE a Consiliului din 14 iunie 1966 privind comercializarea seminţelor de cereale[2], în special articolul 16 alineatul (1),

având în vedere Directiva 2002/54/CE a Consiliului din 13 iunie 2002 privind comercializarea seminţelor de sfeclă[3], în special articolul 23 alineatul (1),

având în vedere Directiva 2002/57/CE a Consiliului din 13 iunie 2002 privind comercializarea seminţelor de plante oleaginoase şi pentru fibre[4], în special articolul 20 alineatul (1),

având în vedere propunerea Comisiei,

întrucât:

(1) Decizia 2003/17/CE a Consiliului din 16 decembrie 2002 privind echivalenţa inspecţiilor în câmp la culturile producătoare de seminţe, efectuate în ţări terţe, şi echivalenţa seminţelor produse în ţări terţe[5] prevede că, pentru o perioadă limitată, inspecţiile în câmp la culturile producătoare de seminţe din anumite specii, efectuate în ţări terţe, sunt considerate echivalente cu inspecţiile în câmp efectuate în conformitate cu legislaţia comunitară şi că seminţele din anumite specii, produse în ţări terţe, sunt considerate echivalente cu seminţele produse conform legislaţiei comunitare.

(2) Se constată că respectivele inspecţii în câmp oferă în continuare aceleaşi garanţii ca şi cele efectuate de statele membre. Prin urmare, acestea ar trebui considerate în continuare ca fiind echivalente.

(3) Decizia 2003/17/CE va expira la 31 decembrie 2007, ar trebui prelungită perioada pentru care se recunoaşte echivalenţa în temeiul deciziei menţionate. Se doreşte limitarea perioadei respective la cinci ani.

(4) Prin urmare, Decizia 2003/17/CE ar trebui modificată în consecinţă,

ADOPTĂ PREZENTA DECIZIE:

Articolul 1

La articolul 6 din Decizia 2003/17/CE, data de „31 decembrie 2007” se înlocuieşte cu „31 decembrie 2012”.

Articolul 2

Prezenta decizie se adresează statelor membre.

Adoptată la Bruxelles,

Pentru Consiliu

Preşedintele

[1] JO L 125, 11.7.1966, p. 2298/66. Directivă, astfel cum a fost modificată ultima dată prin Directiva 2004/117/CE (JO L 14, 18.1.2005, p. 18).

[2] JO L 125, 11.7.1966, p. 2309/66. Directivă, astfel cum a fost modificată ultima dată prin Directiva 2006/55/CE a Comisiei (JO L 159, 13.6.2006, p. 13).

[3] JO L 193, 20.7.2002, p. 12. Directivă, astfel cum a fost modificată ultima dată prin Directiva 2004/117/CE.

[4] JO L 193, 20.7.2002, p. 74. Directivă, astfel cum a fost modificată ultima dată prin Directiva 2004/117/CE.

[5] JO L 8, 14.1.2003, p. 10. Decizie, astfel cum a fost modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).